text: 30.000 kr. til kajakklubs polo-spillere
  03 december 2012 kl. 13.34
  Fredericia Kajakklub har fået penge til indkøb af to større polo-kajakker. Pengene kommer fra Tuborgfondet, som har ønsket at støtte sporten i havneområdet.
  Checken var på 30.000 kr. Fredercia Kajakklub har fået lov at spille kajakpolo i havnebassinet ved Fredericia C (den tidligere Kemira-grund) hver tirsdag. Og der er købt turneringsmål og banetov. 
  Foruden de to polokajakker er der indkøbt fire sit-on-top kajakker, som kan bruges til nybegyndere og til opvisning. 
  Tuborgfondet har lagt vægt på det samarbejde, der er indledt mellem Fredericia C og kajakklubben om at skabe aktiviteter i havneområdet. 
  - De nye tiltag - og støtten gør, at kajak-poli bliver trukket ind i bylivet - og dermed også bliver mere synligt, noterer Fredericia Kajakklub i en pressemeddelelse.
  